

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PODRAVSKA MOSLAVINA**

**OPĆINSKI NAČELNIK**

KLASA: 320-01/22-01/11

URBROJ: 2158-31-03-22-1

Podravska Moslavina, 25. srpnja 2022.g.

Na temelju članka 4. Odluke o sufinanciranju troškova analize tla u 2022. godini (Službeni glasnik, broj 9/22) i članka 43. Statuta Općine Podravska Moslavina (Službeni glasnik, broj 3/21 i 18/21) načelnik Općine Podravska Moslavina raspisao je

**JAVNI POZIV**

**za sufinanciranje troškova analize tla u 2022. godini**

1. **PREDMET JAVNOG POZIVA**

Općina Podravska Moslavina će sufinancirati troškove analize tla do 70 uzoraka u iznosu od 50% ukupnog troška ispitivanja.

Po jednom korisniku sufinancirati će se maksimalno do 5 uzorka.

1. **UVJETI ZA DODJELU SREDSTAVA**

**Korisnici kojima će se sufinancirati troškovi analize tla su fizičke i pravne osobe koje zadovljavaju slijedeće kriterije:**

- da imaju prebivalište na području Općine Podravska Moslavina;

- da na području Općine Podravska Moslavina imaju registriran: OPG, obrt (s obavljanjem poljoprivredne djelatnosti), ili trgovačko društvo (s obavljanjem poljoprivredne djelatnosti) upisane u Upisnik poljoprivrednih gospodarstava;

- da se zemljište za koje se vrši analiza tla nalazi na području Općine Podravska Moslavina.

**Korisnici su dužni Općini Podravska Moslavina podnijeti zahtjev za sufinanciranje koji obavezno sadrži:**

- preslik osobne iskaznice za podnositelja zahtjeva,

- dokaz da se zemljište za koje se vrši nalaz tla nalazi na području Općine Podravska Moslavina (posjedovni list ili izvadak iz zemljišnjih knjiga)

- dokaz da su upisani u upisnik poljoprivrednika ili upisnik obiteljskih poljoprivrednih gospodarstava (Rješenje),

- izvadak iz odgovarajućih registra za obrtnike i trgovačka društva,

- potvrda Porezne uprave o nepostojanju duga s naslova javnih davanja,

- potvrda Općine Podravska Moslavina o nepostojanju duga prema Općini Podravska Moslavina.

1. **ROKOVI ZA PODNOŠENJE ZAHTJEVA ZA SUFINANCIRANJE TROŠKOVA ANALIZE TLA**

Zahtjevi se podnose do utroška sredstava za 2022. godinu, a najkasnije do 31.12.2022., a isti se rješavaju prema redoslijedu zaprimanja.

Obrazac zahtjeva možete dobiti u Općini Podravska Moslavina, J.J. Strossmayera 150, 31 530 Podravska Moslavina ili na web stranici www.opcinapodravskamoslavina.hr.

Zahtjevi s potrebnom dokumentacijom dostavljaju se poštom ili osobno na adresu:

**Općina Podravska Moslavina, J.J. Strossmayera 150, 31 530 Podravska Moslavina**,

s naznakom

**„Za javni poziv za sufinanciranje troškova analize tla u 2022. godini“– NE OTVARATI.**

OPĆINSKI NAČELNIK

Dominik Cerić